चेन स्नैचिंग करके भागतीं 3 महिला को लोगों ने पकड़ा
शहर में अपराधों का ग्राफ बढ़ता जा रहा है। पुराने चोरी, लूट व चेन स्नैचिंग के मामले में सीसीटीवी कैमरों से फुटेज पुलिस के पास पहुंचे। इसके बाद भी पुलिस आरोपियों को नहीं पकड़ सकी। रविवार को बस स्टैंड पर चेन स्नैचिंग की वारदात हुई। लोगों की सजगता से तीन महिलाओं को पकड़ा गया। पुलिस के सुपुर्द किया। शाम को पुलिस ने जवाब दिया अभी कोई गिरफ्तारी नहीं हुई। अपराध रोकने के लिए जनता पुलिस को सहयोग कर रही है लेकिन कैंट थाना पुलिस द्वारा इस तरह लापरवाही बरती जाएगी तो शहर में अपराधों पर कैसे रोक लगेगी।
बंगला नंबर 55 निवासी सूखी बाई पति रामेश्वर बिरवाल (72) रविवार शाम बस स्टैंड पर बस से उतरी। इस दौरान एक महिला ने सूखी बाई की 23 ग्राम सोने की चेन पर झपट्टा मारकर भागने की कोशिश की। महिला के चिल्लाने पर आस-पास के लोगों ने आरोपी महिला व उसकी सहयोगी दो महिलाओं को पकड़ लिया। सूचना पर कैंट थाने से पुलिस पहुंची और थाने लेकर पहुंची। शाम को पुलिस ने कहा महिलाएं अज्ञात हैं अभी गिरफ्तारी नहीं हुई है। प्रत्यक्षदर्शी मोहित वर्मा ने बताया तीनों महिलाओं को पकड़कर पुलिस को सौंप दिया है। टीआई दीपक खत्री ने कहा मैं बाहर हूं थाने से ही जानकारी मिलेगी। थाना प्रभारी एसआई नागजी पार्की ने कहा महिलाओं को पकड़ा होगा। लेकिन थाने पर कायमी होना जरूरी है।
hin_Deva hin_Deva hin_Deva